cyanic-selkie/wikianc huggingface dataset:
Φίλιππος της Μαγιόρκας
Ο Φίλιππος της Μαγιόρκας (Καταλανικά : Felip, 1288 - 1343) ήταν Ινφάντης από τον Οίκο της Βαρκελώνης, μέλος του Τάγματος των Φραγκισκανών και αντιβασιλιάς στο Βασίλειο της Μαγιόρκας (1324 - 1329). Ο Φίλιππος της Μαγιόρκας ήταν τέταρτος γιος, έκτο και μικρότερο παιδί του Ιακώβου Β΄ της Μαγιόρκας και της συζύγου του Εσκλαραμούνδας του Φουά. Σε όλη του τη ζωή ήταν φανατικός οπαδός της ομάδας του Φραγκισκανικού Τάγματος που επιθυμούσε φτωχή ζωή για όλους του κληρικούς, αγωνίστηκε να το πετύχει όταν έγινε μοναχός αλλά χωρίς επιτυχία.
Πρώτα χρόνια
Ο Φίλιππος γεννήθηκε σε μια εξαιρετικά θρησκευόμενη οικογένεια, ο παππούς του Ιάκωβος Α΄ της Αραγωνίας παραιτήθηκε από τον θρόνο για να γίνει μοναχός του Τάγματος των Κιστερκιανών. Ο μεγαλύτερος αδελφός του Ιάκωβος της Μαγιόρκας αποκήρυξε τα δικαιώματα του στον θρόνο της Μαγιόρκας για να γίνει Φραγκισκανός μοναχός και η αδελφή του Σάντσα της Μαγιόρκας ήθελε να χωρίσει τον σύζυγο της Ροβέρτο τον Σοφό για να γίνει μοναχή. Την εποχή που σπούδαζε στο Παρίσι αποφάσισε να εισέλθει στο Τάγμα των Δομινικανών.
Οι αδελφοί της φτωχής ζωής
Ο Φίλιππος έγινε μεγάλος θαυμαστής του Φραγκισκανού Άντζελο ντε Κλαρένο που ανταποκρίθηκε αμέσως και έγιναν στενοί φίλοι, οι αρχές τους ήταν να ζουν πάντα οι κληρικοί όσο το δυνατό φτωχότερα και με μεγάλη θρησκευτική αυστηρότητα. Οι αιρετικοί Φραγκισκανοί που καταδιώχθησαν στη νότια Γαλλία βρήκαν καταφύγιο στη Μαγιόρκα, ο Φίλιππος δεν μπόρεσε να τους προστατεύσει επαρκώς και κατηγορήθηκε σαν προδότης, πολλοί είπαν ότι είναι ο Αντίχριστος. Ο Άντζελο ντε Κλαρένο του συμπαραστάθηκε έντονα και με την προτροπή του αποφάσισαν να ιδρύσουν ένα θρησκευτικό τάγμα σύμφωνα με τους κανόνες που θέσπισε ο Φραγκίσκος της Ασίζης. Αγωνίστηκε πολλά χρόνια ανεπιτυχώς να νομιμοποιήσει στην εκκλησία το τάγμα των "Αδελφών της φτωχής ζωής" με αρχηγούς τον ίδιο και τον Κλαρένο αλλά ο πάπας Ιωάννης ΚΒ΄ δεν τους αναγνώρισε. Ο ίδιος πάπας προσπάθησε με άλλους τρόπους ανεπιτυχώς να απομακρύνει τον Φίλιππο από τα νέα θρησκευτικά κινήματα, του πρότεινε να τον διορίσει επίσκοπο του Μιρεπουά αλλά ο Φίλιππος ξανά αρνήθηκε.
Αντιβασιλιάς της Μαγιόρκας
Ο μεγαλύτερος αδελφός του Σάντσο της Μαγιόρκας πέθανε (1324), τον διαδέχθηκε ο ανιψιός του Ιάκωβος Γ΄ της Μαγιόρκας γιος του αδελφού του Φερδινάνδου της Μαγιόρκας που είχε πεθάνει. Ο ξάδελφος τους Ιάκωβος Β΄ της Αραγωνίας αμφισβήτησε έντονα τη διαδοχή επειδή ο παππούς τους είχε βάλει στη διαθήκη του όρο ότι σε περίπτωση που κάποιος Βασιλιάς της Μαγιόρκας πέθαινε χωρίς παιδιά ο θρόνος θα περνούσε στο Στέμμα της Αραγωνίας. Ο Σάντσο το αρνήθηκε και δημιούργησε πριν τον θάνατο του ένα συμβούλιο αντιβασιλείας με πρόεδρο τον Φίλιππο που θα κυβερνούσε στο όνομα του ανήλικου ανιψιού του.
Τελευταία χρόνια
Ο Φίλιππος αναγκάστηκε να εγκαταλείψει τη Μαγιόρκα και να καταφύγει στην αυλή της αδελφής του και του γαμπρού του στη Νάπολη, εκεί έζησε μέχρι το τέλος της ζωής του. Ή σύγκρουση του Ροβέρτου του Σοφού με τον πάπα έδωσε θάρρος στον Φίλιππο και επιτέθηκε ανοιχτά στον Ιωάννη ΚΒ΄ με τον ισχυρισμό ότι οι "Αδελφοί της φτωχής ζωής" ζούσαν σύμφωνα με το Ευαγγέλιο. Τον πάπα Ιωάννη ΚΒ΄ διαδέχτηκε ο Πάπας Βενέδικτος ΙΒ΄ (1334) που αρνήθηκε για άλλη μια φορά να νομιμοποιήσει το τάγμα ακολουθώντας την απόφαση του προκατόχου του.
Πηγές
Κατηγορία:Οίκος της Αραγωνίας Κατηγορία:Αντιβασιλείς Κατηγορία:Απόφοιτοι του Πανεπιστημίου του Παρισιού Κατηγορία:Δομινικανοί μοναχοί
Τζόρτζε Μιλοβάνοβιτς (πολιτικός)
Ο Τζόρτζε Μιλοβάνοβιτς (σερβικά : Ђорђе Миловановић) (1813-1885) ήταν πολιτικός της Σερβίας και νομικός.
Ήταν δικαστής, μέλος του συμβουλίου της επικρατείας και υπουργός δικαιοσύνης το 1875. Γιος του ήταν ο Μίλοβαν Μιλοβάνοβιτς πολιτικός και υπουργός της Σερβίας δύο φορές. Ήταν νονός της πριγκίπισσας Ζόρκα Καραγιόργεβιτς κόρη του πρίγκιπα του Μαυροβουνίου Νικολάου Πέτροβιτς, νονός ήταν ο πρίγκιπας Μιχαήλο Ομπρέντοβιτς που έστειλε εκπρόσωπο του τον Μιλοβάνοβιτς.
Παραπομπές
Κατηγορία:Σέρβοι νομικοί Κατηγορία:Υπουργοί δικαιοσύνης της Σερβίας
Βιε Φορ
Το Βιε Φορ (γαλλ.: Vieux Fort) είναι η δεύτερη μεγαλύτερη πόλη της Αγίας Λουκίας μετά την πρωτεύουσα Κάστρις καθώς και έδρα της ομώνυμης επαρχίας. Το Βιε Φορ είναι μια πόλη που βρίσκεται κοντά στο νοτιότερο σημείο του νησιού και πήρε το όνομά του από ένα φρούριο που έβλεπε προς τον Άγιο Βικέντιο προς τα νότια. Ο πληθυσμός της πόλης ήταν 4.574 το 2010, ενώ η γύρω περιοχή του Βιε Φορ έχει συνολικό πληθυσμό περίπου 15.132 το 2010. Τον 18ο και 19ο αιώνα ήταν ένα σημαντικό κέντρο της βιομηχανίας ζάχαρης στην Αγία Λουκία, πριν αυτή η βιομηχανία παρακμάσει. Κατά τη διάρκεια του Β' Παγκοσμίου Πολέμου, οι Αμερικανοί κατασκεύασαν ένα αεροδρόμιο με το όνομα Beane Army Airfield. Μετά τον πόλεμο στη συνέχεια επεκτάθηκε για να σχηματίσει το διεθνές αεροδρόμιο Hewanorra. Σήμερα, το Βιε Φορ αποτελεί το κύριο σημείο εισόδου για την Αγία Λουκία και επίσης φιλοξενεί ένα λιμάνι ακριβώς στα νότια της πόλης. Είναι επίσης μια σημαντική βιομηχανική περιοχή και λοιπές σημαντικές υποδομές όπως το νοσοκομείο St Jude's και το στάδιο George Odlum.
Παραπομπές
Κατηγορία:Πόλεις της Αγίας Λουκίας
Νταού Πεντέλης Αττικής
Η Νταού Πεντέλη είναι ένας απόμακρος οικισμός, στα ανατολικά του όρους, στην περιοχή όπου βρίσκεται η Ιερά Μονή Παντοκράτορος Χριστού της Ιεράς Αρχιεπισκοπής Αθηνών που φιλοξενεί παιδιά με ψυχιατρικά προβλήματα στο ομώνυμο ίδρυμα. Συνορεύει με την Καλλιτεχνούπολη και το Νέο Βουτζά. Απειλήθηκε από τις πυρκαγιές του 2005, του 2018 και του 2022. right|60px Το όνομα Νταού οφείλεται σε παραφθορά του ονόματος "ΤΑΩ", το οποίο αποτελούσε παλιό προσωνύμιο της μονής. Το προσωνύμιο αυτό αποδίδεται στο μονόγραμμα (φαίνεται στην διπλανή εικόνα) που υπήρχε στην είσοδο της μονής και έμοιαζε να αναγράφει "ΤΑΩ".
Παραπομπές
Κατηγορία:Πεντελικοί Οικισμοί Κατηγορία:Χωριά του νομού Αττικής
Τριόπετρα Ρεθύμνης
Η Τριόπετρα είναι παραθαλάσσιος οικισμός της Κοινότητος Ακουμίων του δήμου Αγίου Βασιλείου, της περιφερειακής ενότητος Ρεθύμνης της Κρήτης. Σύμφωνα με την απογραφή του 2011 έχουν 81 κατοίκους. Απέχει 52 χιλιόμετρα από το Ρέθυμνο και 13 χιλιόμετρα από τα Ακούμια. Το όνομά της η περιοχή το οφείλει στο ακρωτήριο με τους τρεις χαρακτηριστικούς βράχους, εκατέρωθεν του οποίου βρίσκονται παραλίες.
Η Τριόπετρα πήρε το όνομά της από τους τρεις βράχους οι οποίοι βρίσκονται στο άκρο μικρής χερσονήσου. Νοτιοανατολικά των βράχων, εντός όρμου, βρίσκεται η παραλία Μικρή Τριόπετρα ή Κουμάντω. Είναι αμμώδης με βράχια και λίγο παραπέρα βρίσκεται μικρό αλιευτικό καταφύγιο. Η παραλία αυτή είναι προστατευμένη από τους συνήθεις δυτικούς ανέμους που πνέουν στην περιοχή. Δυτικά των βράχων βρίσκεται η παραλία Μεγάλη Τριόπετρα ή στου Χατζή. Έχει παχιά άμμο και βαθιά νερά. Στο ανατολικό της άκρο βρίσκεται σπήλαιο. Το δυτικό τμήμα, προς Λίγκρες, δεν είναι οργανωμένο. Στην περιοχή βρίσκονται ταβέρνες, ενοικιαζόμενα δωμάτια και ομπρέλες.
Παραπομπές
Κατηγορία:Χωριά του νομού Ρεθύμνης Κατηγορία:Δήμος Αγίου Βασιλείου
Πολ Ράιαν
Ο Πoλ Ντέιβις Ράιαν (αγγλ. Paul Davis Ryan, 29 Ιανουαρίου 1970), είναι Αμερικανός πολιτικός, που υπηρέτησε ως 54ος Πρόεδρος της Βουλής των Αντιπροσώπων των ΗΠΑ από το 2015 έως το 2019. Επίσης, υπηρέτησε ως Μέλος της Βουλής των Αντιπροσώπων των ΗΠΑ για την 1η εκλογική περιφέρεια του Ουισκόνσιν από το 1999 έως το 2019. Είναι μέλος του Ρεπουμπλικανικού Κόμματος.
Στις προεδρικές εκλογές του 2012, ήταν συνυποψήφιος του Μιτ Ρόμνεϊ για την θέση του Αντιπροέδρου των ΗΠΑ.
Βιογραφικά στοιχεία
Αφού αποφοίτησε από το Λύκειο "Joseph A. Craig High School" του Τζέινβιλ, σπούδασε Οικονομικά και Πολιτικές Επιστήμες στο Πανεπιστήμιο Μαϊάμι στο Οχάιο.
Πολιτική σταδιοδρομία
Στην πολιτική του καριέρα ο Ράιαν είναι γνωστός για την πρόταση του το 2010 για την εξάλειψη του ομοσπονδιακού δημοσιονομικού ελλείμματος, το όποιο αποκάλεσε «Χάρτη για τον Μέλλον τη Αμερικής». Η πρόταση αυτή κέρδισε το θαυμασμό και την υποστήριξη των συντηρητικών σε θέματα δημοσιονομική πολιτικής. «Ο Χάρτης για τον Μέλλον της Αμερικής» προβλέπει βαθιές περικοπές σε δημοφιλή κυβερνητικά προγράμματα.
Βουλή των Αντιπροσώπων των ΗΠΑ
Στις εκλογές του 1998, εξελέγη Μέλος της Βουλής των Αντιπροσώπων των ΗΠΑ, θέση στην οποία επανεκλέχθηκε 10 φορές, έως το 2019 όπου και παραιτήθηκε.
Πρόεδρος της Βουλής των Αντιπροσώπων
Στις 29 Οκτωβρίου 2015, εξελέγη Πρόεδρος της Βουλής των Αντιπροσώπων, διαδεχόμενος τον Τζον Μπένερ. Στις 3 Ιανουαρίου 2017 επανεξελέγη πρόεδρος της Βουλής των Αντιπροσώπων, με 239 ψήφους έναντι 189 για την υποψήφια του Δημοκρατικού Κόμματος, Νάνσι Πελόζι, θέση στην οποία παρέμεινε έως το 2019.
Προσωπική ζωή
O Πολ Ράιαν, είναι παντρεμένος από το 2000 με την Τζάννα Λιτλ, με την οποία έχουν αποκτήσει τρία παιδιά.
Παραπομπές
Κατηγορία:Πρόεδροι της Βουλής των Αντιπροσώπων (ΗΠΑ) Κατηγορία:Μέλη της Βουλής των Αντιπροσώπων (ΗΠΑ) Κατηγορία:Ουισκόνσιν Κατηγορία:Πολιτικοί του Ρεπουμπλικανικού Κόμματος (ΗΠΑ) Κατηγορία:Αμερικανοί πολιτικοί Κατηγορία:Αμερικανοί οικονομολόγοι __ΕΥΡΕΤΗΡΙΟ__
Θερμικά τροποποιημένο ξύλο
μικρογραφία| [[Οξιά|Ξύλο οξιάς θερμικά επεξεργασμένο σε διαφορετικές θερμοκρασίες. Από αριστερά προς τα δεξιά: 200 °C, 190 °C, φυσικό ξύλο (χωρίς επεξεργασία).]] 300px|μικρογραφία| Σύγκριση για Ευρωπαϊκό Φράξο, αριστερά = χωρίς επεξεργασία, δεξιά = θερμικά επεξεργασμένος. 300px|μικρογραφία| Η επιφάνεια ξύλου Φράξου, που έχει θερμικά τροποποιηθεί. Θερμικά τροποποιημένο ξύλο (αγγλ. thermally modified wood) είναι συμπαγές ξύλο που έχει τροποποιηθεί με ελεγχόμενη πυρόλυση όταν αυτό θερμαίνεται (σε θερμοκρασία πάνω από 180°C) απουσία οξυγόνου.
Προκαλούνται έτσι χημικές μεταβολές στη χημική δομή των τριών πολυμερών - συστατικών του κυτταρικού τοιχώματος (λιγνίνη, κυτταρίνη, ημικυτταρίνες) του ξύλου και αυξάνεται σημαντικά η ανθεκτικότητά του. Κατά την ειδική αυτή πυρόλυση, η έλλειψη του οξυγόνου εμποδίζει το ξύλο από το να καεί. Ποικίλες τεχνολογίες έχουν χρησιμοποιηθεί, με διαφορετικά μέσα (λ.χ., αέριο άζωτο - ατμός - καυτό έλαιο).
Γενικά
Η πρώτη τεχνολογική προσέγγιση των διαδικασιών θερμικής τροποποίησης του ξύλου ήταν η ερευνητική δημοσίευση του Burmester, το 1973.
Υπάρχουν πέντε διαφορετικές διαδικασίες θερμικής τροποποίησης:
Κάρλος Βέιγκα
Ο Κάρλος Βέιγκα (Carlos Alberto Wahnon de Carvalho Veiga ) είναι πολιτικός από το Πράσινο Ακρωτήριο. Υπήρξε ο δεύτερος και ο πρώτος δημοκρατικά εκλεγμένος πρωθυπουργός του νησιωτικού κράτους από το 1991 ως το 2000.
Θερμικά τροποποιημένο ξύλο
Τεχνολογίες θερμικής τροποποίησης
Τρεις από τις διαδικασίες εκτελούνται σε ένα βήμα, χρησιμοποιώντας λάδι (επεξεργασία λαδιού-θερμότητας), άζωτο (ξύλο Reti) και ατμό (Le-Bois Perdure). Η διαδικασία Thermo wood αποτελείται από ξήρανση, θερμική επεξεργασία και τελικά ψύξη / κλιματισμό και διαρκεί έως και 72 ώρες. Η διαδικασία του Πλάτωνα αποτελείται από υδροθερμόλυση, ξηρή σκλήρυνση και περιποίηση και μπορεί να διαρκέσει έως και 7 ημέρες. Ο απαιτούμενος χρόνος εξαρτάται από τα είδη ξύλου, το πλάτος και την αρχική περιεκτικότητα σε υγρασία.
Κάρλος Βέιγκα
Βιογραφία
Γεννήθηκε στο Μιντέλο του νησιού Σάο Βισέντε στις 21 Οκτωβρίου του 1949. Ολοκλήρωσε τις γυμνασιακές του σπουδές στην Πράια. Στη συνέχεια συνέχισε την εκπαίδευσή του στη Λισαβώνα. Το 1971 απέκτησε ντοκτορά στις Νομικές Επιστήμες από το Πανεπιστήμιο Κλασικών Σπουδών της πορτογαλικής πρωτεύουσας.
Θερμικά τροποποιημένο ξύλο
Τεχνολογία Westwood
Η Westwood είναι η πιο προηγμένη σύγχρονη διαδικασία θερμικής τροποποίησης, κατοχυρωμένη με δίπλωμα ευρεσιτεχνίας το 2004. Η διαδικασία αναπτύχθηκε αρχικά για την επεξεργασία σκληρών ξύλων, τα οποία είναι πιο περίπλοκα σε σύγκριση με τα μαλακά ξύλα λόγω θερμο-χημικών αντιδράσεων που εμφανίστηκαν στα σκληρά ξύλα κατά τη διάρκεια της θερμο-επεξεργασίας. Το πλήρως αυτοματοποιημένο σύστημα ελέγχου Westwood επιτρέπει τη διαχείριση θερμικής επεξεργασίας οποιουδήποτε είδους σκληρού ξύλου και μαλακού ξύλου.
Κάρλος Βέιγκα
Πορεία προ την πρωθυπουργία
Την περίοδο 1972-74 εργάστηκε ως δημόσιος υπάλληλος στην Αγκόλα. Επέστρεψε στην πατρίδα του το 1975 και ανέλαβε διάφορες δικαστικές θέσεις. Το 1982 εξαιτίας διαφωνιών με την κυβέρνηση επέστρεψε στην εργασία στον ιδιωτικό τομέα. Το 1985 εξελέγη βουλευτής και επανεξελέγη το 1988. Την περίοδο αυτή ζήτησε σθεναρά τη διεξαγωγή πολυκομματικών εκλογών και τον τερματισμό του μονοκομματισμού. Έτσι, δύο χρόνια αργότερα, το 1990, ιδρύθηκε το Κόμμα της Αντιπολίτευσης, που ονομάστηκε MpD (Κίνημα για τη Δημοκρατία). Τον Οκτώβριο του 1990 ο Βέιγκα εξελέγη πρόεδρος του κόμματος αυτού, κατά το πρώτο συνέδριό του.
Πρωθυπουργός
Στις πρώτες πολυκομματικές εκλογές, οι οποίες διεξήχθησαν στις 13 Ιανουαρίου του 1991 το MpD κατήγαγε μεγάλη εκλογική νίκη, εξασφαλίζοντας τις 56 επί συνόλου 79 εδρών στην Εθνοσυνέλευση. Έτσι, εξελέγη πρωθυπουργός και σχημάτισε την πρώτη δημοκρατικά εκλεγμένη κυβέρνηση στη χώρα. Το 1995 κέρδισε και νέα εκλογική νίκη και παρέμεινε στην πρωθυπουργία.
Κυβέρνησε από τις 4 Απριλίου του 1991 ως τις 29 Ιουλίου του 2000. Το 2000 παραιτήθηκε από πρωθυπουργός, για να είναι υποψήφιος στις προεδρικές εκλογές του 2001. Τον διαδέχθηκε στην πρωθυπουργία ο Γκουαλμπέρτο ντο Ροζάριο.
Θερμικά τροποποιημένο ξύλο
Τεχνολογία Plato
Μια τεχνολογία δύο σταδίων, όπου η ξυλεία υποβάλλεται υδροθερμική επεξεργασία -υπό περιβάλλον κεκορεσμένο σε υδρατμούς- στους 160 ° C – 190 ° C σε υψηλή πίεση. Όταν το ποσοστό υγρασίας στο ξύλο μειωθεί στο 10%, τότε ακολουθεί ένα στάδιο πολυμερισμού στους 170 ° C – 190 ° C, υπό κανονικές συνθήκες (δηλ. πίεση 1 ατμόσφαιρας).
Τεχνολογία Retification
Το Retification αναφέρεται στη γαλλική λέξη retification, η οποία είναι το portmanteau της επαναφοράς (δημιουργία χημικών δεσμών μεταξύ πολυμερών αλυσίδων) και torréfaction (ψήσιμο). Το ξύλο σε αυτή τη διαδικασία πρέπει να έχει περιεκτικότητα σε υγρασία 12% ή χαμηλότερη, η οποία μπορεί να επιτευχθεί με απλές διαδικασίες ξήρανσης. Στη συνέχεια, το ξύλο τοποθετείται σε ατμόσφαιρα υψηλού αζώτου με περιεκτικότητα σε οξυγόνο όχι περισσότερο από 2%.
Κάρλος Βέιγκα
Προεδρικός υποψήφιος
Στις προεδρικές εκλογές του 2001 ο Βέιγκα έχαε με διαφορά 17 ψήφων στον 2ο γύρο από τον Πέντρο Πίρες. Στις επόμενες εκλογές, ήταν ξανά υποψήφιος και ηττήθηκε πάλι από τον Πίρες.
Θερμικά τροποποιημένο ξύλο
Τεχνολογία Perdure
Η φρέσκια ξυλεία πρέπει πρώτα να στεγνώσει και στη συνέχεια να θερμανθεί σε ατμό περιβάλλον χρησιμοποιώντας την υπολειπόμενη υγρασία στο ξύλο.
Κάρλος Βέιγκα
Εξωτερικοί σύνδεσμοι
Βειγκα
Θερμικά τροποποιημένο ξύλο
Τεχνολογία με καυτό έλαιο
Το ξύλο τοποθετείται σε λουτρό λαδιού μεταξύ 180 ° C και 220 ° C. Αυτή η διαδικασία μπορεί επίσης να χρησιμοποιηθεί με χημικά πρόσθετα για την αλλοίωση του ξύλου με άλλους τρόπους.
Τεχνολογία ThermoWood
Αυτή η διαδικασία είναι παρόμοια με την επεξεργασία Les Bois Perdure στο ότι χρησιμοποιεί ατμό περιβάλλον σε ατμοσφαιρική πίεση για την επεξεργασία του ξύλου. Ωστόσο, αυτή η διαδικασία μπορεί επίσης να χρησιμοποιηθεί σε "πράσινο" ξύλο και ήταν η πιο διαδεδομένη εμπορική διαδικασία από το 2004.
Χαρακτηριστικά τροποποιημένου ξύλου
Το κύριο πλεονέκτημα είναι ότι το μαλακό ξύλο μπορεί να χρησιμοποιηθεί για εφαρμογές που απαιτούν υψηλή αντοχή, η οποία μπορεί να θεωρηθεί φιλική προς το περιβάλλον. Η κατηγορία αντοχής 1-3, σύμφωνα με το Ευρωπαϊκό Πρότυπο EN 350-2, μπορεί να ληφθεί από μη ανθεκτικά είδη (κατηγορία 5) μαλακού ξύλου.
Το κύριο μειονέκτημα είναι ότι η αντοχή μειώνεται ως αποτέλεσμα των υψηλών θερμοκρασιών. Γενικά, η αντοχή κάμψης μειώνεται έως και 30% με μεγαλύτερη μείωση σε υψηλότερες θερμοκρασίες.
Η βιολογική αντοχή έναντι μερικών (όχι όλων) μικροοργανισμών και εντόμων βελτιώνεται. Ωστόσο, λόγω της διάσπασης των πτητικών οργανικών ενώσεων (VOC) οι αντιμικροβιακές ιδιότητες του ξύλου μπορεί επίσης να μειωθούν. Η συρρίκνωση και το πρήξιμο μειώνεται έως και 50-90%. Το επεξεργασμένο ξύλο είναι κάπως σκούρο χρώμα.
Κατ 'αρχήν, η διαδικασία θερμικής επεξεργασίας μπορεί να γίνει σε όλα τα είδη ξύλου.
Βιωσιμότητα
Το θερμικά τροποποιημένο ξύλο δεν είναι απλώς ένα νέο ερευνητικό ζήτημα. Η θερμική επεξεργασία ξύλου έχει ήδη διεισδύσει στην αγορά εδώ και αρκετά χρόνια. Υπάρχει επίσης κάποια βιομηχανική συμβολή στην έρευνα και ανάπτυξη. Το Ινστιτούτο Ερευνών Φυσικών Πόρων στο Πανεπιστήμιο της Μινεσότα διαθέτει πιλοτική μονάδα για να μελετήσει την αποτελεσματικότητα της θερμικής τροποποίησης σε μη χρησιμοποιούμενα είδη ξύλου, της πολιτείας, για την επέκταση της συγκεκριμένης αγοράς.
Στην αγορά των μουσικών οργάνων (λ.χ. κιθάρας), αυτή η διαδικασία ονομάζεται, μεταξύ άλλων, "Thermo Curing", "Baked" και "Roasted". Μερικοί κατασκευαστές κιθάρων έχουν αρχίσει να χρησιμοποιούν ακουστικές σανίδες και ηλεκτρικές σανίδες κιθάρας που έχουν θερμικά επεξεργαστεί, για να αποτρέψουν τη στρέβλωση και τις ραγάδες που συμβαίνουν συχνά από εποχιακές μεταβολές της υγρασίας.
Παραγωγικές εταιρείες
Η αγορά του θερμικά τροποποιημένου ξύλου επεκτάθηκε πολύ, από την παραδοσιακή εφαρμογή σε υλικά σάουνας, σε εξωτερικές εφαρμογές: ξύλινα δάπεδα και επενδύσεις τοιχοποιίας. Η αγορά τέτοιας ξυλείας για αποκλειστικά εξωτερικές χρήσεις αυξήθηκε πολύ γρήγορα, καθώς οι Ευρωπαίοι καταναλωτές αναζητούσαν όλο και περισσότερο εναλλακτικές λύσεις, αντί για τα τροπικά είδη ξυλείας από την τροπική και υποτροπική Ασία, Αφρική και Ν. Αμερική.
Το 2012, η Brenstol ίδρυσε θυγατρική στις ΗΠΑ, Thermory USA και άρχισε να επεκτείνεται σε αγορές σε όλο τον κόσμο. Η μάρκα Thermory έχει καθιερωθεί στις ΗΠΑ και τον Καναδά και πραγματοποιεί εξαγωγές σε περισσότερες από 55 χώρες σε όλο τον κόσμο.
Τοπικοί παραγωγοί θερμικά τροποποιημένου ξύλου συνεχίζουν να εμφανίζονται σε κάθε χώρα. Ο κατάλληλος εξοπλισμός θερμικής τροποποίησης είναι εξαιρετικά ακριβός. Επιπλέον, επειδή η τεχνολογία δεν είναι ευρέως γνωστή, υπάρχουν λίγες τεχνικές πληροφορίες σχετικές με τα προγράμματα ξήρανσης. Αρκετοί νέοι παραγωγοί θερμικά τροποποιημένων ξύλων αντιμετωπίζουν υψηλό ποσοστό ελαττωμάτων, όπως λ.χ. ξήρανσης, μεταχρωματισμών, ευθραυστότητας (λ.χ. μειωμένη αντοχή σε κάμψη) και δυσλειτουργίες στην παραγωγή.
Συνεχής έρευνα
Υπάρχει συνεχής έρευνα για τη βελτιστοποίηση των βιομηχανικών διεργασιών και των διαφόρων παραμέτρων για την παραγωγή της εν λόγω τροποποιημένης ξυλείας. Η έρευνα συνεχίζεται σε μια προσπάθεια να αποσαφηνιστούν οι χημικές αλλαγές που έχει υποστεί το ξύλο κατά τη διάρκεια της διαδικασίας της θερμικής επεξεργασίας.
Παραπομπές
Κατηγορία:Ξύλο
Τομέας περιοδικού πίνακα
μικρογραφία|Οι 4 τομείς του [[Περιοδικός πίνακας των χημικών στοιχείων|Περιοδικού Πίνακα.]] Στην χημεία, ο τομέας του περιοδικού πίνακα είναι ένα σύνολο χημικών στοιχείων των οποίων το τελευταίο ηλεκτρόνιο τοποθετείται στον ίδιο τύπο υποστιβάδας s, p, d ή f, κατά την ηλεκτρονιακή δόμηση των ατόμων στην θεμελιώδη κατάσταση (σύμφωνα με την αρχή δόμησης Άουφμπαου). Κατά συνέπεια ο Περιοδικός Πίνακας μπορεί να διαιρεθεί σε 4 τομείς:
Παραπομπές
Κατηγορία:Περιοδικός πίνακας
Παναγιώτης Οικονομόπουλος
Ο Παναγιώτης Οικονομόπουλος ήταν αγωνιστής του αγώνα του 1821.
Βιογραφικά στοιχεία
Η καταγωγή του ήταν από την Τρίπολη. Είχε φύγει για την Ανατολή, από όπου και επέστρεψε όταν έγινε η επανάσταση του 1821. Υπηρέτησε στρατιώτης και ακολούθησε την στρατηγό Στάικο Σταικόπουλου, υπό τις διαταγές του οποίου πολέμησε σε όλες τις μάχες της πολιορκίας του Ναυπλίου και αλλού, μέχρι το τέλος της επανάστασης.
Πηγές
Κατηγορία:Αγωνιστές του 1821
Φρέντυ Σερπιέρης
Ο Φρέντυ (Φερνάνδος Παύλος) Σερπιέρης (28 Απριλίου 1938 - 20 Απριλίου 2016) ήταν Έλληνας αθλητής και επιχειρηματίας.
Βιογραφικά στοιχεία
Γεννήθηκε στην Αθήνα και ήταν γιος του Ιωάννη Σερπιέρη και της Ντιντί Βλαστού. Από την πλευρά του πατέρα του καταγόταν από την οικογένεια Σερπιέρη, ιταλικής καταγωγής, ενώ από την πλευρά της μητέρας του από παλιά οικογένεια της Χίου. Ήταν δισέγγονος του Τζιανμπατίστα Σερπιέρη, ιδιοκτήτη των Μεταλλείων Λαυρίου και του ομώνυμου αρχοντικού, του Γεωργίου Παχύ, πολιτικού και κτηματία, καθώς και τρισέγγονος του Γεωργίου Σκουζέ. Σπούδασε οικονομικές επιστήμες στη Γενεύη. Ήταν διευθύνων σύμβουλος της Αγροτικής Εταιρείας Πύργος Βασιλίσσης. και της Εταιρείας Ευροποιμήν ΕΠΕ. Ήταν παιδικός φίλος του τέως βασιλιά Κωνσταντίνου Β΄.
Κατοικούσε στην Αθήνα. Είχε αποκτήσει έναν γιο, τον Τζόνι Σερπιέρη, πρωταθλητή ιππασίας, και με την τραγουδίστρια Μαρινέλλα μια κόρη, τη Τζωρτίνα (Γεωργία - Χριστίνα) Σερπιέρη.
Αθλητική δραστηριότητα
Ως αθλητής της ιππασίας αναδείχθηκε πρωταθλητής Ελλάδος και βαλκανιονίκης. Υπήρξε πρόεδρος της επιτροπής ιππασίας που υπαγόταν στο ΣΕΓΑΣ καθώς και πρώτος πρόεδρος της Ομοσπονδίας Ιππασίας. Διετέλεσε α΄ αντιπρόεδρος της Διεθνούς Ομοσπονδίας Ιππασίας, μέλος, αντιπρόεδρος & πρόεδρος (1975 - 1983, 1990 - 1995) του διοικητικού συμβουλίου του Ελληνικού Ιππικού Ομίλου, ταμίας και πρόεδρος (1984) του ΣΕΓΑΣ, πρόεδρος της Νέας Αθλητικής Κίνησης (1984 - 1989) κ.α.
Παραπομπές
Κατηγορία:Έλληνες αθλητές της ιππασίας Κατηγορία:Οικογένεια Σερπιέρη
Ευρύλοχος της Σάμου
Στην Αρχαία ελληνική μυθολογία ο Ευρύλοχος της Σάμου εμφανίζεται στην Οδύσσεια του Ομήρου σαν ο δεύτερος σε σειρά διοικητής του πληρώματος του Οδυσσέα που επέστρεφε στην Ιθάκη όταν έληξε ο Τρωικός Πόλεμος. Περιγράφεται σαν δυσάρεστος τύπος, ενοχλητικός που δημιουργούσε συνέχεια προβλήματα στα πληρώματα, ήταν ο σύζυγος της μικρότερης αδελφής του Οδυσσέα Κτιμένης. Την εποχή που ο Οδυσσέας και οι 12 άνδρες του πληρώματος μαζί με τον Ευρύλοχο έφτασαν στην Σικελία ο Κύκλωπας Πολύφημος τους συνέλαβε και τους αιχμαλώτισε. Τα ονόματα των υπόλοιπων συντρόφων του Οδυσσέα ήταν : Λυκάων, Άλκιμος, Αμφιδάμας και Αντίλοχος, ο Ευρύλοχος ήταν ο μοναδικός που διασώθηκε από τους άνδρες.
Το πλοίο του Οδυσσέα σταμάτησε στην Αιαία πατρίδα της Κίρκης, της κόρης του θεού Ηλίου και της Ωκεανίδος Νύμφης Πέρσης. Ο Οδυσσέας και ο Ευρύλοχος έριξαν κλήρους για να διαλέξουν τους 22 άνδρες που θα εξερευνούσαν το νησί, ο Ευρύλοχος εξελέγη ανάμεσα σε αυτούς. Ο Ευρύλοχος οδήγησε την αποστολή, το πλήρωμα έφτασε κοντά σε μια μεγάλη στήλη καπνού, τα ανάκτορα της Κίρκης ήταν γεμάτα από άγρια αλλά μαγικά και καλόκαρδα ζώα. Το πλήρωμα υπό την ηγεσία του Πολίτη μπήκε στο παλάτι, ο Ευρύλοχος έμεινε έξω επειδή είχε υποψίες. Η Κίρκη μεταμόρφωσε τους υπόλοιπους συντρόφους σε γουρούνια, ο Ευρύλοχος έσπευσε να βρει τον Οδυσσέα για να τον προειδοποιήσει για το συμβάν. Ο Οδυσσέας έσπευσε να σώσει τους άντρες αλλά ο Ευρύλοχος αρνήθηκε να τον καθοδηγήσει, δραπέτευσε και προτίμησε να αφήσει τους άντρες στην τύχη τους. Ο Οδυσσέας επέστρεψε έχοντας διασώσει τους άντρες του από την Κίρκη αλλά ο Ευρύλοχος τον πρόσβαλε, προσπάθησε να τον δολοφονήσει αλλά το πλήρωμα τον εμπόδισε. Όταν συμφιλιώθηκαν η Κίρκη συμβούλευσε τον Οδυσσέα να ζητήσει βοήθεια από τον μάντη Τειρεσία για την επιστροφή τους. Ο Τειρεσίας τον συμβούλευσε να μην αγγίξουν τα βόδια του Ηλίου αλλά ο Ευρύλοχος έπεισε τους συντρόφους να τα σφάξουν και να τα φάνε. Η ποινή ήταν βαριά, το πλοίο καταστράφηκε από τρικυμία και θανατώθηκε ολόκληρο το πλήρωμα και ο Ευρύλοχος μαζί, διασώθηκε μόνο ο Οδυσσέας.
Πηγές
Κατηγορία:Πρόσωπα της ελληνικής μυθολογίας
Οίκος της Μπραγκάνσα
Ο Οίκος της Μπραγκάνσα είναι ένας δυναστικός Οίκος, που τα μέλη του ήταν δούκες της Μπραγκάνσα, βασιλείς της Πορτογαλίας και αυτοκράτορες της Βραζιλίας. Είναι πλάγιος κλάδος του Οίκου των Καπετιδών-Πορτογαλίας. Ο Οίκος έδωσε επτά δούκες της Μπραγκάνσα, ένδεκα βασιλείς της Πορτογαλίας και τρεις αυτοκράτορες της Βραζιλίας.
Βασιλείς της Πορτογαλίας
Οι απόγονοί τους ήταν του Οίκου της Σαξονίας - Κόμπουργκ & Γκότα, κλάδου των Βέττιν.
Ιωσήφ Καράκης
Ο Ιωσήφ Καράκης (Ρωσικά: Иосиф Юльевич Каракис, 29 Μαΐου 1902 - 23 Φεβρουαρίου 1988) ήταν Σοβιετικός αρχιτέκτονας, πολεοδόμος, ζωγράφος και δάσκαλος, που θεωρείται μέχρι και σήμερα ως ένας από τους πιο παραγωγικούς αρχιτέκτονες του Κιέβου.
Ο Καράκης ήταν δημιουργός δεκάδων κτιρίων που σήμερα θεωρούνται αρχιτεκτονικά μνημεία. Στη Σοβιετική Ένωση κατασκευάστηκαν πάνω από δύο χιλιάδες σχολεία από σχέδια που δημιουργήθηκαν από τον Καράκη και συνολικά υπήρχαν περισσότερα από τέσσερις χιλιάδες κτίρια που κατασκευάστηκαν από τα σχέδιά του.
Βιβλιογραφία
Κατηγορία:Σοβιετικοί αρχιτέκτονες Κατηγορία:Ουκρανοί ζωγράφοι Κατηγορία:Μοντερνιστές αρχιτέκτονες
AXA
Η AXA είναι γαλλική πολυεθνική ασφαλιστική εταιρεία που εδρεύει στο 8ο διαμέρισμα του Παρισιού. Δραστηριοποιείται στην παγκόσμια ασφαλιστική, τη διαχείριση επενδύσεων και άλλες χρηματοοικονομικές υπηρεσίες. Ο Όμιλος AXA δραστηριοποιείται κυρίως στη Δυτική Ευρώπη, τη Βόρεια Αμερική, την περιοχή Ασίας-Ειρηνικού και τη Μέση Ανατολή, με παρουσία και στην Αφρική. H AXA είναι ένας όμιλος ετερογενών δραστηριοτήτων με ανεξάρτηση διεύθυνση επιχειρήσεων, που λειτουργούν σύμφωνα με τους νόμους και τους κανονισμούς πολλών διαφορετικών χωρών. Η εταιρεία αποτελεί συστατικό του χρηματιστηριακού δείκτη Euro Stoxx 50.
Σύμφωνα με ένα έγγραφο του 2011 από τη Vitali et al., η AXA ήταν η δεύτερη πιο ισχυρή διεθνική επιχείρηση από άποψη ιδιοκτησίας, εταιρικού ελέγχου της παγκόσμιας χρηματοπιστωτικής σταθερότητας και ανταγωνισμού στην αγορά με την Barclays και τη State Street Corporation, στην 1η και 3η θέση, αντίστοιχα.
Καλία
Η Καλία είναι είδος διπλής πιρόγας (ελαφρύ σκάφος) που χρησιμοποιούνταν από τους ιθαγενείς των νήσων της Πολυνησίας κυρίως για πολεμικούς σκοπούς. Σήμερα εξακολουθεί η χρήση του για τουριστικές θαλάσσιες εκδρομές.
Πηγές
Κατηγορία:Τύποι ελαφρών σκαφών
Ντενερί
Το  Ντενερί (γαλλ.: Dennery) είναι πόλη της Αγίας Λουκίας. Είναι η πρωτεύουσα της περιφέρειας Ντενερί.
Παραπομπές
Κατηγορία:Πόλεις της Αγίας Λουκίας
Νισάν της Οικογένειας Καϊτέζοβιτς
Τα Νισάν της Οικογένειας Καϊτέζοβιτς είναι νισάν στη Βοσνία και Ερζεγοβίνη, εντός του εδάφους του χωριού του Πέτσιγκραντ και εντός του Δήμου του Τσάζιν. Είναι καταγεγραμμένα εντός του καταλόγου των εθνικών μνημείων της Βοσνίας και Ερζεγοβίνης.
Το νισάν αποτελεί ιδιαίτερο είδος οθωμανικής στήλης.
Παραπομπές
Κατηγορία:Τάφοι Καιτεζοβιτς Κατηγορία:Εθνικά μνημεία στο Τσάζιν
Γκιλγκίτ
Το Γκιλγκίτ (Σίνα: گلیت, Ουρντού: گلگت), είναι η πρωτεύουσα της περιοχής Γκιλγκίτ-Μπαλτιστάν, μιας διοικητικής επικράτειας του Πακιστάν. Η πόλη βρίσκεται σε μια ευρεία κοιλάδα κοντά στη συμβολή του ποταμού Γκιλγκίτ και του ποταμού Χούνζα. Το Γκιλγκίτ είναι ένας σημαντικός τουριστικός προορισμός στο βόρειο Πακιστάν και χρησιμεύει ως κόμβος για ορειβατικές αποστολές στα όρη Καρακορούμ. Ήταν σημαντική στάση στον αρχαίο δρόμο του μεταξιού και σήμερα χρησιμεύει ως σημαντική διασταύρωση κατά μήκος της εθνικής οδού Καρακορούμ με οδικές συνδέσεις με την Κίνα, το Σκαρντού, το Τσιτράλ, το Πεσαβάρ και το Ισλαμαμπάντ.
Εξωτερικοί σύνδεσμοι
Κατηγορία:Καρακορούμ Κατηγορία:Πόλεις του Πακιστάν
Βιασμός στην πρώτη σελίδα
Δύο χρόνια μετά τη κυκλοφορία της ταινίας, ιδρύθηκε στην Ιταλία μια εφημερίδα του συντηρητικού χώρου με τίτλο Il Giornale από τον Ίντρο Μοντανέλι.
Πλοκή
Όταν βρίσκεται κοντά στην πόλη το πτώμα της βιασμένης και δολοφονημένης Μαρίας Γκράτσιας, της μικρής κόρης του καθηγητή της Ιατρικής Μαρτίνι, όλο το συντακτικό προσωπικό της εφημερίδας εκνευρίζεται, ζητώντας την επαναφορά της θανατικής ποινής (η οποία ποινή έχει καταργηθεί στην Ιταλία μετά την πτώση του φασισμού). Ο Μπιτζάντι το βλέπει ως μια εξαιρετική ευκαιρία που μπορεί να χρησιμοποιηθεί για δικούς του σκοπούς. Η εκστρατεία των μέσων ενημέρωσης έχει το επιθυμητό αποτέλεσμα και το «τέρας» καταδικάζεται καταρχάς στις πρώτες σελίδες της εφημερίδας. Η καταδίκη, κυρίως ηθική, βοηθά στο να δυσφημίσει τους κύκλους της αριστεράς στην εκλογική φάση.
Ο Μπιτζάντι αναθέτει στον νεαρό δημοσιογράφο Ροβέντα να βρει στοιχεία για το έγκλημα, ενώ παράλληλα καταφέρνει να εκτροχιάσει την έρευνα, οδηγώντας με επιδέξιο τρόπο την αστυνομία σε έναν ψεύτικο ένοχο: έναν νεαρό αριστερό και αναρχικό φοιτητή που γίνεται ο «ιδανικός» αποδιοπομπαίος τράγος για τους προκατειλημμένους αναγνώστες της εφημερίδας.
Σε μια τελική συζήτηση ο Μπιτζάντι με τον Βιομηχάνο Μοντέλι, ιδιοκτήτη και χρηματοδότη της εφημερίδας, οι δύο τους συμφωνούν να κρατήσουν την υπόθεση μυστική έως ότου γίνει γνωστό το αποτέλεσμα των εκλογών και στη συνέχεια να αποφασίσουν για την πιθανή χρήση του.
Παραγωγή
Αρχικά η ταινία σκηνοθετήθηκε από τον Σέρτζιο Ντονάτι, συγγραφέα της ιστορίας και σεναριογράφο της ταινίας, ο οποίος παραιτήθηκε λόγω διαφωνιών με τον πρωταγωνιστή Τζιάν Μαρία Βολοντέ, και τη συνειδητοποίηση ότι δεν ήταν ακόμα έτοιμος να πάει πίσω από την κάμερα, οδήγησε στο να εμπλακεί ο Μάρκο Μπελόκιο, ο οποίος και την σκηνοθέτησε. Η ταινία γυρίστηκε την άνοιξη του 1972 στο Μιλάνο. Το παράρτημα του Μιλάνου της εφημερίδας l'Unità χρησιμοποιήθηκε για την έδρα της φανταστικής εφημερίδας Il Giornale.
Κριτικές
Ο Αλμπέρτο Μοράβια έγραψε στο Ιταλικό περιοδικό L'Espresso για την ταινία:
Εξωτερικοί σύνδεσμοι
Κατηγορία:Ταινίες του 1972 Κατηγορία:Ιταλικές ταινίες Κατηγορία:Ιταλικές δραματικές ταινίες Κατηγορία:Ιταλόφωνες ταινίες Κατηγορία:Ταινίες σε σκηνοθεσία Μάρκο Μπελόκκιο Κατηγορία:Ταινίες γυρισμένες στο Μιλάνο
Οικογένεια Τενενμπάουμ
To Οικογένεια Τενενμπάουμ (πρωτότυπος τίτλος: The Royal Tenenbaums) είναι μία αμερικανική δραματική - κωμική ταινία, του 2001, σε σκηνοθεσία Γουές Άντερσον. Στο σενάριο συνεργάστηκαν για τρίτη φορά ο Άντερσον με τον Όουεν Γουίλσον. Πρωταγωνιστούν οι Τζιν Χάκμαν, Αντζέλικα Χιούστον, Ντάνι Γκλόβερ, Γκουίνεθ Πάλτροου, Μπεν Στίλερ, Μπιλ Μάρεϊ, Λουκ Γουίλσον και Όουεν Γουίλσον. Η ταινία επικεντρώνεται στην Οικογένεια Τενενμπάουμ και την υπερβολική επιτυχία που γνώρισαν κατά τα παιδικά τους χρόνια, σε αντίθεση με την ενήλικη ζωή τους, στην οποία προσπαθεί να μπει ο εκκεντρικός πατέρας τους, που τους είχε εγκαταλείψει κατά τη νεότητά τους.
Το σενάριο, το οποίο εκτυλίσσεται με θέμα μία δυσλειτουργική οικογένεια, χωρίς σπουδαιότητα και εξιλέωση, είχε αρκετές κινηματογραφικές επιρροές, όπως το Le feu follet (1963), του Λουί Μαλ ή το Οι Υπέροχοι Άμπερσον (1942) του Όρσον Ουέλς. Το χιούμορ της ταινίας χαρακτηρίζεται από ένα ύφος παραλογισμού και ειρωνείας. To soundtrack της, επίσης, είναι αρκετά μεγάλο, ενώ γράφτηκε από τον Μαρκ Μάδερσμπο, ο οποίος συνεργάζεται για τρίτη φορά με τον Άντερσον.
Τα γυρίσματα της ταινίας έγιναν γύρω από τη Νέα Υόρκη, ενώ η οικία των Τενενμπάουμ, είναι ένα σπίτι που βρίσκεται στο Χάρλεμ. Παρόλα αυτά, ο σκηνοθέτης προσπάθησε να μην είναι φανερό ότι το που γυρίστηκε η ταινία, με περίεργες στυλιστικές επιλογές και σκηνικά, τα οποία παρουσιάζουν διαφορές χρονικών περιόδων. Η ταινία έκανε πρεμιέρα στο Φεστιβάλ Κινηματογράφου Νέας Υόρκης, στις 5 Οκτωβρίου του 2001, και έλαβε πολύ θετικές κριτικές, ενώ ήταν και η πιο επιτυχημένη εισπρακτικά ταινία του Άντερσον έως τότε. Ο Χάκμαν, κέρδισε Χρυσή Σφαίρα για την ερμηνεία του, ενώ και το σενάριο υπήρξε υποψήφιο για Όσκαρ Καλύτερου Προτύπου Σεναρίου. Το 2016, συμπεριλήφθηκε στη λίστα του BBC, με τις 100 Σπουδαιότερες Ταινίες του 21ου αιώνα.
Πλοκή
Η ταινία ξεκινά με αφήγηση και σε πολλές φάσεις της, επεμβαίνει, εξηγώντας στους θεατές πράγματα και καταστάσεις.
Ο Royal Tenenbaum εξηγεί στα τρία του παιδιά, Chas, Margot, και Richie, ότι αυτός και η μητέρα τους Etheline θα χωρίσουν. Το κάθε ένα από τα παιδιά του καταφέρνει μεγάλες επιτυχίες κατά τη νεαρή ηλικία τους. Ο Chas είναι μια επιχειρηματική και μαθηματική ιδιοφυΐα, από τον οποίον ο Royal κλέβει λεφτά. Η Margot, η οποία είναι υιοθετημένη, βραβεύτηκε για ένα θεατρικό που έγραψε σε ηλικία 9 ετών. Ο Richie, τέλος, είναι ένα φαινόμενο του τένις, καθώς και καλλιτέχνης, ο οποίος, μέσα από τους πίνακές του, εκφράζει τον έρωτα που νιώθει για την υιοθετημένη αδελφή του. Ο Royal, συνήθιζε να τον παίρνει σε διάφορες εξόδους, χωρίς τα άλλα δύο παιδιά του. Τέλος, ο Eli Cash, είναι γείτονας της οικογένειας και ο καλύτερος φίλος του Richie.
Η αφήγηση συνεχίζει εικοσιδύο χρόνια αργότερα, όταν ο Royal, διώχνεται από τον ξενοδοχείο, όπου έμενε, από τότε που έφυγε από το σπίτι του. Σε αυτή τη φάση, η οικογένεια γνωρίζει την αποτυχία σε αντίθεση με παλαιότερα. Ο Richie, ταξιδεύει σε όλο τον κόσμο σε ένα κρουαζιερόπλοιο, μετά από μία κατάρρευση που υπέστη. Παράλληλα, αποκαλύπτει σε ένα γράμμα του, στον κολλητό του, τον έρωτα που νιώθει για την αδελφή του. Ο Chas, μετά τον θάνατο της γυναίκας του, από πτώση αεροπλάνου, γίνεται υπερπροστατευτικός με τα παιδιά του, Ari και Uzi. Τέλος, η Margot, έχει παντρευτεί έναν νευρολόγο, τον Raleigh St. Clair, στον οποίον κρύβει ότι είναι καπνίστρια (καθώς και σε όλη την οικογένεια της, από τα 12 της), όπως επίσης και το πολυτάραχο παρελθόν της. Ο Raleigh, εκείνη την περίοδο, διεξάγει έρευνα με αντικείμενο έναν αγόρι ονόματι Dudley Heinsbergen.
Παράλληλα, ο λογιστής της οικογένειας Henry Sherman, κάνει πρόταση γάμου στην Etheline. Όταν ο Royal μαθαίνει για αυτό, γυρίζει να βρει τη γυναίκα του (με την οποία ποτέ δε πήραν διαζύγιο), και με την πρόφαση ότι έχει καρκίνο στο στομάχι, επιστρέφει σπίτι ώστε να τα ξαναβρεί με τα παιδιά του και τη γυναίκα του. Σε εκείνη τη φάση, όλα τα παιδιά της οικογένειας επιστρέφουν στο σπίτι, ενώ ο Royal, μετατρέπει το δωμάτιο του Richie, σε θάλαμο νοσοκομείου. O Royal, συνειδητοποιεί το πόσο υπερβολικός είναι με τα παιδιά του ο Chas και προσπαθεί να τα γνωρίσει και να τα κάνει να προχωρήσουν σε "ανώριμες" πράξεις, μεταξύ αυτών καταλήγουν να κλέβουν από ψιλικατζίδικο ενώ παρακολουθούν και κυνομαχίες. Ο Chas, ωστόσο, του απαγορεύει να έχει οποιαδήποτε ανάμιξη με τα παιδιά του.
Ο Eli, με τον οποίον η Margot, διατηρεί ερωτική σχέση, της λέει ότι ο Richie είναι ερωτευμένος μαζί της. Ο Royal, παράλληλα, ανακαλύπτει την ερωτική αυτή σχέση και κάνει κήρυγμα στην κόρη του, για τον ανάρμοστο τρόπο, που συμπεριφέρεται στον άντρα της. O σύζυγος της που το υποπτεύεται το λέει στον Richie, και οι δυο τους μετά προσλαμβάνουν έναν ιδιωτικό ντετέκτιβ να την παρακολουθήσει. Στο ενδιάμεσο, ο Χένρι κάνει μια έρευνα στον καρκίνο που λέει ότι έχει ο Royal, και ανακαλύπτει ότι το νοσοκομείο που δήθεν του είχε κάνει τη διάγνωση έχει κλείσει χρόνια, ενώ και ο γιατρός που του κάνει συνταγογράφηση, δεν είναι γιατρός, και ότι τα φάρμακα που παίρνει είναι καραμέλες. Έτσι, μαθαίνει όλη την αλήθεια, από τον οικιακό βοηθό του σπιτιού, ο οποίος ήξερε για τον Royal, και μαζεύει όλη την οικογένεια και τους αποκαλύπτει το ψέμα του Royal. Αυτό είχε ως κατάληξη να αποχωρήσουν και οι δύο από το σπίτι.
Οι Richie και Raleigh παίρνουν την αναφορά του ντετέκτιβ, στην οποία αναφέρεται η ιστορία της Margot δηλαδή ότι ήταν χρόνια καπνίστρια και ότι είχε πολλές σεξουαλικές ακολασίες, μεταξύ αυτών ένας γάμος με έναν Τζαμαϊκανό μουσικό. Και οι δύο οι άντρες δέχονται αυτά τα νέα άσχημα, με τον Richie να πηγαίνει στο μπάνιο και να κόβει τα μούσια του και τα μαλλιά του, καταλήγοντας να κόψει και τις φλέβες στον καρπό του. Ο Dudley τον βρίσκει σε μία πισίνα αίματος, και ο Raleigh τον πηγαίνει το γρηγορότερο δυνατό στο νοσοκομείο. Στο χώρο αναμονής του νοσοκομείου ο Raleigh αντιμετωπίζει τη Margot, ζητώντας της τσιγάρο, και φεύγει. Αργότερα, ο Richie δραπετεύει από το νοσοκομείο και βρίσκει τη Margot. Τότε αποκαλύπτουν αμφότεροι τα συναισθήματά του και φιλιούνται, συμφωνώντας να διατηρήσουν σχέση κρυφή.
O Royal που είχε πιάσει δουλειά στο ξενοδοχείο όπου ζούσε τόσα χρόνια, αποφασίζει να κάνει χαρούμενη τη γυναίκα του και τελικά ρυθμίζει τις υποθέσεις για το διαζύγιο. Πριν τον γάμο της με τον λογιστή τους, ο Eli, υπό την επήρεια ναρκωτικών ουσιών, τρακάρει με μεγάλη ταχύτητα το αμάξι του, στην είσοδο του σπιτιού των Τένενμπαουμ. Ο Royal σώζει τα παιδιά του Chas από το αυτοκίνητο, αλλά δεν καταφέρνει να σώσει και τον σκύλο της οικογένειας, ο οποίος πεθαίνει από τη σύγκρουση με το αμάξι. Θυμωμένος ο Chas κυνηγάει τον Eli σε όλο το σπίτι και τον ρίχνει στο διπλανό, γειτονικό, κήπο. Τότε πηδάει κι αυτός, και όπως βρίσκονται και οι δύο ξαπλωμένοι, συμφωνούν ότι αμφότεροι χρειάζονται ψυχολογική βοήθεια. Στη συνέχεια ο Chas ευχαριστεί τον πατέρα του, που έσωσε τους γιους του, ενώ εκείνος τους αγόρασε από πυροσβέστες που είχαν έρθει στη σκηνή, ένα δαλματίας, για να ξεπεράσουν τον θάνατο του σκύλου τους, του Buckley. Μετά από 24 ώρες, τελικά οι Etheline και Henry παντρεύονται σε δικαστική αίθουσα.
Λίγο καιρό αργότερα, η Margot, κυκλοφορεί το νέο της θεατρικό, βασισμένο στην οικογένειά της, ενώ ο Raleigh, κυκλοφορεί βιβλία, για την κατάσταση του Dudley. Ο Eli, τελικά, βρίσκεται σε κέντρο αποτοξίνωσης, στη Βόρεια Ντακότα, και ο Richie, ξεκίνησε να διδάσκει τένις σε παιδιά. Ο Chas, τελικά, γίνεται λιγότερο προστατευτικός και πιεστός προς στα παιδιά του. Ενώ κι ο Royal πλέον βελτίωσε τη σχέση του τόσο με τα παιδιά του όσο και με την Etheline. Ωστόσο, σε ηλικία 68 ετών παθαίνει ανακοπή καρδιάς και πεθαίνει. Μαζί του στο νοσοκομείο πάει ο Chas, ο οποίος ήταν και ο μόνος που τον είδε να πεθαίνει. Η ταινία τελειώνει στην κηδεία του Royal, όπου είναι όλη η οικογένεια μαζεμένη, με την ταφόπλακα του Royal να γράφει: «Πέθανε τραγικά, προσπαθώντας να σώσει την οικογένειά του, από τα συντρίμμια, ενός κατεστραμμένου υποβρύχιου σκάφους».
Διανομή
Το The Royal Tenenbaums έχει ένα ensemble cast, με πρωταγωνιστή τον Χάκμαν. Ο Άλεκ Μπάλντουιν συμμετέχει στην ταινία, αλλά μόνο ως αφηγητής. Η φανταστική οικογένεια και οι ερμηνευτές:
Εξωτερικοί σύνδεσμοι
Κατηγορία:Ταινίες του 2001 Κατηγορία:Αγγλόφωνες ταινίες Κατηγορία:Αμερικανικές ταινίες Κατηγορία:Αμερικανικές δραματικές κωμικές ταινίες Κατηγορία:Ταινίες σχετικά με δυσλειτουργικές οικογένειες Κατηγορία:Ταινίες σε σκηνοθεσία Γουές Άντερσον Κατηγορία:Ταινίες παραγωγής Touchstone Pictures Κατηγορία:Ταινίες με μουσική σύνθεση Μαρκ Μάδερσμπρο
Ναύαρχος
Ο Ναύαρχος (Νχος) είναι ο ανώτατος στρατιωτικός βαθμός (OF-9) που συναντάται στο Ελληνικό Πολεμικό Ναυτικό και στο Λιμενικό Σώμα-Ελληνική Ακτοφυλακή. Είναι επιφορτισμένος με την ηγεσία ολόκληρου του Στόλου της χώρας και λαμβάνει σειρά αποφάσεων που μπορεί να έχει μικρό ή και μεγάλο αντίκτυπο στο Πολεμικό Ναυτικό. Οι αντίστοιχοι ανώτατοι βαθμοί στο Στρατό Ξηράς είναι ο Στρατηγός και στην Πολεμική Αεροπορία ο Πτέραρχος.
Ο Ναύαρχος όπως και ο Στρατηγός και ο Πτέραρχος όμως δεν είναι μόνο βαθμός αλλά και τίτλος. Αυτό ισχύει σε όλες τις Χώρες και γι’ αυτό Ναύαρχος προσαγορεύεται κάθε Υποναύαρχος και Αντιναύαρχος όταν δεν είναι Αρχηγός ή Υπαρχηγός.
Αρχαία Ελλάδα
Η λέξη «ναύαρχος» συναντάται ήδη από την αρχαία ελληνική γλώσσα και προέρχεται από το ναῦς (πλοίο) + ἄρχω (διοικώ).
Πολλά αρχαία κράτη, συμπεριλαμβανομένης της θαλασσοκράτειρας Αθήνας, δεν χρησιμοποιήσαν τον όρο για τους ναυτικούς τους διοικητές, χρησιμοποιώντας αντ' αυτού τον όρο «στρατηγός», καθότι δεν γινόταν διάκριση μεταξύ χερσαίων και ναυτικών επιχειρήσεων, και δεν υφίστατο μόνιμο ναυτικό με δική του ιεραρχία.
Είναι χαρακτηριστικό ότι ο όρος «ναύαρχος» πρωτοχρησιμοποιήθηκε από μια κατ' εξοχήν χερσαία δύναμη, τη Σπάρτη, όταν εμφανίστηκε η ανάγκη να δημιουργηθεί ξεχωριστή διοίκηση για το στόλο της κατά τη διάρκεια των Περσικών Πολέμων. Πλέον εξέχων Σπαρτιάτης «ναύαρχος» ήταν ο Λύσανδρος κατά τον Πελοποννησιακό Πόλεμο. Ο όρος επεκτάθηκε κατόπιν σε αρκετά ελληνικά κράτη, και χρησιμοποιήθηκε ιδιαίτερα στα ελληνιστικά χρόνια, με την ίδρυση μεγάλων και μόνιμων στόλων.
Ιστορία
Στη σύγχρονη Ελλάδα, ο όρος εισήχθη κατά την Ελληνική Επανάσταση, όπου «ναύαρχος» (όπως και ο συναφής «στόλαρχος») ήταν αρχικά όρος για του διοικητή ενός εκ των στόλων των ναυτικών νήσων, και κατόπιν του ενωμένου ελληνικού στόλου. Έτσι π.χ. ο Ανδρέας Μιαούλης ήταν ναύαρχος του στόλου της Ύδρας, με αντιναύαρχο τον Γεώργιο Σαχτούρη, ενώ των Σπετσών ναύαρχος ήταν ο Γεώργιος Ανδρούτσος με αντιναύαρχο τον Ιωάννη Κυριακού.
Με την ίδρυση του ανεξάρτητου ελληνικού κράτους όμως, και την δημιουργία ιεραρχίας βαθμών κατά τα δυτικοευρωπαϊκά πρότυπα, ο ναύαρχος ορίστηκε ως ο ανώτατος βαθμός του ναυτικού, και ως εκ τούτου τον κατείχε συνήθως ο εκάστοτε Βασιλιάς της Ελλάδας, όπως άλλωστε και τον βαθμό του στρατηγού για το στρατό ξηράς. Η πρακτική αυτή συνεχίστηκε μέχρι το 1939, όταν ο βασιλιάς έλαβε τον ανώτερο βαθμό του αρχιναυάρχου.
Ελάχιστες ήταν οι περιπτώσεις αξιωματικών καριέρας που έλαβαν το βαθμό, όπως ο Παύλος Κουντουριώτης και ο Σοφοκλής Δούσμανης· ούτε καν ήρωες της Ελληνικής Επανάστασης, όπως ο Μιαούλης, ο Ανδρούτσος, ή ο Κωνσταντίνος Κανάρης, δεν υπερέβησαν το βαθμό του αντιναυάρχου. Ιδιαίτερη περίπτωση ήταν ο βασιλόπαις Γεώργιος, ο οποίος είχε ήδη σε νεαρή ηλικία λάβει το βαθμό του ναυάρχου στο Ρωσικό Αυτοκρατορικό Ναυτικό και το Δανικό Βασιλικό Ναυτικό, και κατόπιν, το 1939, έλαβε και τον βαθμό στο ελληνικό Βασιλικό Ναυτικό.
Αρχηγός ΓΕΕΘΑ
Περί το 1970, στα πλαίσια εναρμονισμού με τα ισχύοντα στο ΝΑΤΟ, όπου οι επικεφαλής των ενόπλων δυνάμεων των χωρών-μελών ήταν αξιωματικοί "τεσσάρων αστέρων", καθιερώθηκε και ο Έλληνας Αρχηγός ΓΕΕΘΑ να φέρει το βαθμό του ναυάρχου αν προέρχεται από το ναυτικό, ή αντίστοιχο για τους άλλους δυο κλάδους των ενόπλων δυνάμεων. Στο πρόσφατο παρελθόν, ναύαρχοι έχουν διατελέσει οι Αρχηγοί ΓΕΕΘΑ Παναγιώτης Χηνοφώτης (2005 - 2007) και Ευάγγελος Αποστολάκης (2015 - 2019).
Ναύαρχος (ε.α.)
Επίσης, ο βαθμός του «Ναυάρχου εν αποστρατεία» (ε.α.) απονέμεται κατόπιν απόφασης του ΚΥ.Σ.Ε.Α. σε απόστρατους αντιναυάρχους του Πολεμικού Ναυτικού και του Λιμενικού Σώματος - Ελληνικής Ακτοφυλακής, που τερμάτισαν ευδοκίμως την σταδιοδρομία τους.
Άλλες χώρες
Στο Πολεμικό Ναυτικό αγγλόφωνων χωρών, ο αντίστοιχος βαθμός καλείται Admiral. Σε πολλά κράτη με μεγάλους στόλους δεν είναι ο ανώτατος βαθμός, καθώς υπάρχει και ένας ακόμα υψηλότερος, ο Αρχιναύαρχος (Admiral of the Fleet ή Fleet Admiral / Στόλαρχος), που είναι βαθμός πέντε αστέρων, αντίστοιχος του Στρατάρχη του Στρατού Ξηράς και του Στρατάρχη (Αρχιπτέραρχου) της Πολεμικής Αεροπορίας.
Στο Πολεμικό Ναυτικό της Ναζιστικής Γερμανίας υπήρξε επίσης και ο βαθμός Großadmiral (Μέγας Ναύαρχος), τον οποίο κατείχαν μόνον οι Έριχ Ρέντερ και Καρλ Ντένιτς και είναι ομοίου βαθμού με τον Αρχιναύαρχο.
Μανώλης Λιδάκης
Ο Εμμανουήλ Σπυρλιδάκης (γενν. 28 Φεβρουαρίου 1960, Ηράκλειο Κρήτης), γνωστός καλλιτεχνικά ως Μανώλης Λιδάκης, είναι Έλληνας τραγουδιστής του λαϊκού και έντεχνου τραγουδιού.
Βιογραφία
Γεννήθηκε στο Ηράκλειο Κρήτης το 1960 και άρχισε να ασχολείται με τη μουσική από πολύ νεαρή ηλικία. Στα εννέα του χρόνια, άρχισε τις μουσικές του σπουδές στην κιθάρα, τα πνευστά και στη θεωρία της μουσικής. Από το 1970 ως το 1977, συμμετείχε στις φιλαρμονικές του Ηρακλείου παίζοντας ευφώνιο και τρομπέτα.
Το 1982, ανέβηκε στην Αθήνα, όπου πήρε μέρος στην τηλεοπτική εκπομπή "Να η Ευκαιρία", ενώ υπέγραψε και το πρώτο του συμβόλαιο με δισκογραφική εταιρία. Από τότε ξεκίνησε επαγγελματικά το τραγούδι, ενώ παλαιότερα τραγουδούσε σε μικρές ταβέρνες, μπουάτ και μουσικά μαγαζιά είτε στην Αθήνα, στην Κρήτη είτε μαζί με τον αδερφό του στις Σέρρες. Μανώλης Λιδάκης: ''Στην Κρήτη είχαμε ένα γκρουπάκι και τραγουδούσαμε. Σε μια ταβέρνα, λοιπόν, -κάτι τέτοιο ήταν- μου ζήτησαν να τραγουδήσω μερικές μέρες. "Αν μπορείς να μας εξυπηρετήσεις", μου είπαν. Πήγα την πρώτη βδομάδα και στο τέλος τούς είπα "Εντάξει, αρκετά ήταν, να σταματήσω τώρα". "Ούτε να το σκέφτεσαι", ήταν η απάντηση. "Σου δίνουμε τα διπλά για μια ακόμα εβδομάδα". Και συνέχισα να τραγουδάω. Όταν τελείωσε και η δεύτερη εβδομάδα, πάω και τους λέω "Να σταματήσω τώρα". Με ταύτα και με κείνα βρέθηκα στην Αθήνα για να κάνω συμβόλαιο με τη Minos. Μου είπαν "Θα πας και στην τηλεόραση, στο "Να Η Ευκαιρία". Είναι εκεί και ο Λευτέρης Παπαδόπουλος, ο Γιώργος Κατσαρός". Και πήγα''.
Τον Ιούνιο του 2001, κυκλοφορεί το άλμπουμ "Υλικό Ονείρων", στο οποίο συνεργάζεται με το Γιώργο Ανδρέου, το Λάκη Λαζόπουλο, τον Κώστα Λειβαδά, τον Σωκράτη Μάλαμα και τον Άλκη Αλκαίο. Το τραγούδι που έδωσε τον τίτλο του στο άλμπουμ είναι ένα ντουέτο του Λιδάκη με την Ελένη Τσαλιγοπούλου (είχαν συνεργαστεί ξανά το 2002 σε μουσικές εμφανίσεις στη "Σφεντόνα" ), εμπνευσμένο από την Τρικυμία του Σαίξπηρ.
Το 2007, συνεργάστηκε σε μουσικές εμφανίσεις με τον Αλκίνοο Ιωαννίδη, αφιέρωμα στο έργο του Μάνου Χατζιδάκι. Αποτέλεσμα της συνεργασίας αυτής ήταν ο δίσκος "4 Θεατρικοί Μύθοι", που περιλαμβάνει τη μουσική που έγραψε ο Χατζιδάκις για το "Ματωμένο Γάμο" του Λόρκα, το "Παραμύθι χωρίς όνομα" του Καμπανέλλη, τον "Καπετάν Μιχάλη" του Νίκου Καζαντζάκη και τον "Κύκλο με την Κιμωλία" του Μπρεχτ.
Το 2008, άλλαξε δισκογραφική εταιρεία και υπέγραψε συμβόλαιο με τη Legend. Την ίδια χρονικά, συνεργάστηκε με το Δημήτρη Μητροπάνο και τον Μπάμπη Στόκα στο Κέντρο Αθηνών. Η τελευταία του δισκογραφική δουλειά κυκλοφόρησε στις αρχές του 2009, με τίτλο "Μη μου γκρεμίζεις το όνειρο", όπου συνεργάστηκε με τον Παντελή Θαλασσινό.
Εξωτερικοί σύνδεσμοι
Κατηγορία:Έλληνες άνδρες τραγουδιστές
Μια γυναίκα που τραγουδά
Μια γυναίκα που τραγουδά (ρωσ. Женщина, которая поёт) ήταν μια ταινία "μισο-βιογραφία" της Άλλα Πουγκατσιόβα. Θεωρείταν μια από τις καλύτερες σοβιετικές ταινίες της δεκαετίας του 1970.
Ηλεκτρολόγος μηχανικός
Ηλεκτρολόγος μηχανικός (αγγλ. electrical engineer) είναι ο επαγγελματίας μηχανικός ο οποίος ασχολείται με τις τεχνολογικές εφαρμογές του ηλεκτρισμού, της ηλεκτρονικής και του ηλεκτρομαγνητισμού. Η επιστήμη του ηλεκτρολόγου μηχανικού (επίσης ηλεκτρική εφαρμοσμένη μηχανική) περιλαμβάνει πολλούς τομείς, όπως:
Μια γυναίκα που τραγουδά
Πλοκή
Η ταινία μιλά για την τύχη μιας σοβιετικής ποπ-τραγουδίστριας, Άννα Στρελτσόβα. Αρκετές φορές, η Άννα Στρελτσόβα (την οποία υποδοιόταν η Άλλα Πουγκατσιόβα) είχε την επιθυμία να εγκαταλείψει την μουσική σκηνή γιατί πίστευε ότι δεν θα μπορούσε ποτέ να εξαπολύσει το ταλέντο της. Αλλά η Άννα αναζητά και βρίσκει το δικό της στυλ, το δικό της ύφος και τα δικά της τραγούδια. Αλλά αυτό την κάνει να χωρίσει με τον σύζυγο της, να μεγαλώνει μόνη της το παιδί της.
Ηλεκτρολόγος μηχανικός
και πολλούς άλλους ακόμη εφαρμοσμένους τομείς εξειδίκευσης.
Ορισμός και συγγενείς επιστήμες
Η επιστήμη ηλεκτρολόγου μηχανικού καλύπτει ευρύτερα μια σειρά εφαρμογών, συμπεριλαμβανομένων εκείνων που εξετάζουν την ισχύ, την οπτικοηλεκτρονική, τον αυτοματισμό, την πυρηνική ενέργεια, τη βιοϊατρική τεχνολογία και την επεξεργασία σήματος. Ειδικότερα η ηλεκτρονική μηχανική καλύπτει τους γνωστικούς κλάδους των αναλογικών ηλεκτρονικών, της μηχανικής υπολογιστών, της επεξεργασίας σήματος, των τηλεπικοινωνιών, της τεχνητής νοημοσύνης και ρομποτικής. Μετά τον Β' Παγκόσμιο Πόλεμο η ηλεκτρονική μηχανική διαχωρίστηκε και απέκλινε από την ηλεκτρολογία, αποτελώντας σήμερα διακριτή αλλά συναφή επιστήμη, επικαλυπτόμενη τόσο με την ηλεκτρολογία όσο και με την πληροφορική.
Μια γυναίκα που τραγουδά
Σάουντρακ
Κατηγορία:Σοβιετικές ταινίες Κατηγορία:Ταινίες του 1978
Ηλεκτρολόγος μηχανικός
Ορισμός και συγγενείς επιστήμες
Η ίδια η επιστήμη ηλεκτρολόγου μηχανικού επικαλύπτεται, πέρα από την ηλεκτρονική, με την εφαρμοσμένη φυσική και τα εφαρμοσμένα μαθηματικά. Μάλιστα, σημαντικές καινοτόμες συνεισφορές στον τελευταίο αυτό κλάδο των μαθηματικών έχουν κάνει από τις αρχές του 20ου αιώνα κι έπειτα ηλεκτρολόγοι μηχανικοί, όπως ο Όλιβερ Χέβισαϊντ και ο Ρούντολφ Κάλμαν. Παρά τον εφαρμοσμένο χαρακτήρα της επιστήμης, οι ηλεκτρολόγοι μηχανικοί μπορούν να ασχοληθούν σε επίπεδο διατριβής με την προαγωγή της βασικής έρευνας στη φυσική, στη βιοτεχνολογία κ.α. Οι κυριότεροι όμως τομείς όπου μπορεί προνομιακά να απασχοληθεί ένας ηλεκτρολόγος μηχανικός είναι οι παρακάτω: